6.Španija je vlogo vložila v okviru meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. V regiji na ravni NUTS 2 Comunidad Valenciana (ES52) je bilo 250 odpustov.

5.Vloga se nanaša na 250 delavcev, ki so postali presežni v gospodarskem sektorju, razvrščenem v oddelek 29 NACE Revizija 2 (Proizvodnja motornih vozil, prikolic in polprikolic), v regiji na ravni NUTS 2 Comunidad Valenciana (ES52).

4.Španija je vlogo EGF/2016/004 ES/Comunidad Valenciana, avtomobilska industrija, vložila 21. junija 2016, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in od Španije zahtevala dodatne informacije 5. julija 2016. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 8. novembra 2016.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

19.Podjetje Bosal S.A. je začelo delovati v mestu Sagunto leta 1986. Njegova glavna dejavnost je bila proizvodnja delov in dodatne opreme za motorna vozila (zlasti avtomobilskih izpušnih sistemov, katalizatorjev idr.). Bosal je začel proizvajati predvsem za španski avtomobilski trg. Pozneje pa je bila proizvodnja diverzificirana in je podjetje proizvajalo originalne sestavne dele tudi za druge avtomobilske trge.

Dogodki, ki so povzročili odpuste in opustitev dejavnosti

17.Doslej je bilo v zvezi s sektorjem proizvodnje motornih vozil, prikolic in polprikolic vloženih 23 vlog za pomoč iz ESPG, od tega 13 na podlagi sprememb v trgovinskih tokovih zaradi globalizacije, deset pa na podlagi svetovne finančne in gospodarske krize.

16.V Španiji je upad v proizvodnji avtomobilov sprožil zmanjševanje podjetij in delovnih mest. V obdobju 2008–2014 se je število avtomobilskih podjetij zmanjšalo z 901 na 806 (–10,5 %), število delovnih mest v sektorju pa se je zmanjšalo s 164 038 na 135 997. (–17 %). V avtonomni skupnosti Valenciji (Comunidad Valenciana) je 62 od skupno 187 avtomobilskih podjetij prenehalo z dejavnostmi. To pomeni zmanjšanje za 33,16 %.

15.Evropsko avtomobilsko industrijo je prav tako prizadel upad domačega povpraševanja, ki je posledica gospodarske in finančne krize. Število registracij osebnih avtomobilov v EU se je med letoma 2008 in 2013 stalno nižalo. Leta 2014 se je trend obrnil. Skupno število registracij pa še vedno zaostaja za ravnmi, doseženimi v letih pred gospodarsko in finančno krizo.

13.Leta 2015 je Kitajska največji proizvajalec in pomeni 26 % svetovne proizvodnje avtomobilov, medtem ko druga največja proizvajalka, EU, pomeni 22 % svetovne proizvodnje avtomobilov, ker je 73,5 milijona osebnih vozil. To zmanjšanje tržnega deleža EU je del dolgoročnega trenda, ki ga je Komisija ugotovila že v svojih ocenah prejšnjih primerov pomoči iz ESPG v avtomobilskem sektorju, povezanih z globalizacijo na področju trgovine.

20.Od leta 2012 je bilo podjetje v težavah zaradi padca proizvodnje vozil v EU. Da bi prilagodil proizvodne zmogljivosti povpraševanju in zmanjšal stroške, je Bosal uporabil obvezno skrajšane delovne urnike, ki so se uporabljali za vse osebje. Vendar ti ukrepi niso delovali, 15. januarja 2015 je podjetje razglasilo stečaj in je bilo prepuščeno v posebno upravljanje. Novembra 2015 je Bosal odpustil vse delavce (215 delavcev) in začel likvidacijski postopek.

Pričakovani učinek odpustov na lokalno, regionalno ali nacionalno gospodarstvo in zaposlenost

21.V 80. letih prejšnjega stoletja je bilo gospodarstvo na območju Sagunto, ki so ga prizadeli odpusti, v glavnem povezano z Altos hornos del Mediterráneo (plavž). Po njegovem zaprtju je bilo območje razglašeno za „prednostno območje za ponovno industrializacijo“, podjetjem, ki so se tam ustanovila, pa so bile dodeljene različne spodbude. Večina podjetij, ustanovljenih v Saguntu, je bilo povezanih z avtomobilsko industrijo. Od leta 2008 so se zaradi skupnega učinka gospodarske in finančne krize ter globalizacije v proizvodnji avtomobilov številna od teh podjetij zaprla ali so zmanjšala svojo dejavnost, kar je povzročilo zmanjšanje delovnega časa in odpuste. Zaradi upočasnitve industrijske dejavnosti se je sprožila verižna reakcija v gospodarstvu in zaposlovanju v Saguntu. Leta 2015 se je v primerjavi z letom 2007 število brezposelnih v Saguntu povečalo za trikrat, od 2 778 na 6 437. 250 presežnih delavcev, ki jih zadeva ta vloga, bo še poslabšalo že tako negotove zaposlitvene razmere na prizadetem območju.

Pojasnitev izjemnih okoliščin, na katerih temelji dopustnost vloge

22.Po navedbah Španije bi bilo treba to vlogo kljub dejstvu, da je v devetmesečnem referenčnem obdobju prišlo do manj kot 500 odpustov, enačiti z vlogo na podlagi člena 4(1)(b) uredbe o ESPG zaradi izjemnih okoliščin, ki so resno vplivale na zaposlenost ter lokalno, regionalno ali nacionalno gospodarstvo. Zato se sklicuje na dejstvo, da je 250 delovnih mest, izgubljenih v Saguntu, veliko število v tem manjšem mestu in na tem podeželskem območju, ki je močno utrpelo posledice gospodarske in finančne krize skupaj z učinki globalizacije na sektorje, kot je avtomobilska industrija, ki je zelo pomembna za gospodarstvo tega območja. Čeprav je zaposlovanje pokazalo znake okrevanja v zadnjem letu, stopnja brezposelnosti v avtonomni skupnosti Valenciji še vedno znaša 21,8 %.

23.Podatki o vključenosti v sistem socialne varnosti kažejo zmanjšanje za 15 % (–296 952) števila zaposlenih v avtonomni skupnosti Valenciji leta 2015 v primerjavi z letom 2008, medtem ko se je v Saguntu število zaposlenih zmanjšalo za 28,5 % (–5 939), kar pomeni razliko v višini 13,5 odstotne točke v primerjavi z vrednostmi regije.

24.Španija ob upoštevanju podatkov Eurostata o brezposelnosti krajev s podobnim številom prebivalstva kot Sagunto trdi, da imajo le mesta, ki se nahajajo na najbolj oddaljenih območjih (kot so Le Tampon-Reunion: 26,8 %) ali so bila predmet več primerov pomoči iz ESPG (Osrednja Makedonija, Grčija: 28,7 %), stopnje brezposelnosti, ki presegajo stopnjo brezposelnosti Sagunta (25,8 %).

25.Avtonomna skupnost Valencija je ena od regij EU, ki so jo najhuje prizadele posledice gospodarske in finančne krize ter globalizacije. Od leta 2009 je Španija predložila devet vlog za prispevek iz ESPG v podporo presežnim delavcem v tej regiji, in sicer v različnih sektorjih. V skupaj 1 560 podjetjih, večinoma MSP, je prišlo do skoraj 7 600 odpustov. Poleg tega se Sagunto in njegovo okrožje Camp de Morvedre še vedno soočata s posledicami masovnih odpuščanj, za katera je bila vloga za pomoč ESPG predložena in odobrena v letu 2014.

26.Zaradi gospodarskih razmer v zadnjih letih, kar je povzročilo zaprtje številnih podjetij, je na tem območju veliko neizkoriščenih industrijskih obratov. V zadnjem času ni bilo na območju nobenega odprtja tovarne, ki bi lahko zagotovilo nove zaposlitvene možnosti za delavce. Da bi ta trend obrnili, je bil Sagunto vključen v vladni regionalni akcijski načrt za oživitev gospodarstva območja. V ta namen so v proračunu za leto 2016 predvideni štirje milijoni EUR.

27.Skoraj 20 % prebivalcev Sagunto so starejše osebe, 5,8 % pa je starejših od 80 let. Med brezposelnimi dolgoročno brezposelni predstavljajo 38,5 %, medtem ko število dolgotrajno brezposelnih v starostni skupini nad 45 let naraste na 58,7 %. Med presežnimi delavci, ki jih zadeva ta vloga, jih je 71 % starejših od 45 let, 78 % pa jih je bilo pri istem podjetju zaposlenih najmanj 15 zaporednih let, 50 % jih nima izobrazbe, zaradi česar so še posebej ranljivi v okviru pomanjkanja delovnih mest. Poleg tega popis iz leta 2014 kaže, da Sagunto dosega stopnjo odvisnosti v višini 53,7 %, kar je več, kot je povprečje EU-28, ki znaša 51,8 %.



Ciljni prejemniki in predlagani ukrepi

Ciljni prejemniki

28.Pričakuje se, da bodo v ukrepih sodelovali vsi presežni delavci. Razčlenitev teh delavcev po spolu, državljanstvu in starostni skupini:

Kategorija Število

ciljnih prejemnikov Spol: moški: 241 (96,4 %) ženske: 9 (3,6 %) Državljanstvo: državljani EU: 249 (99,6 %) državljani nečlanic EU: 1 (0,4 %) Starostna skupina: 15–24 let: 0 (0 %) 25–29 let: 1 (0,4 %) 30–54 let: 191 (76,4 %) 55–64 let: 58 (23,2 %) starejši od 64 let: 0 (0 %)

Upravičenost predlaganih ukrepov

29.Prilagojene storitve, ki bodo zagotovljene presežnim delavcem, vključujejo naslednje ukrepe:

–Uvodna in informativna srečanja: To je prvi ukrep, ki bo na voljo vsem odpuščenim delavcem in vključuje: (1) splošna informativna srečanja in individualna informativna srečanja o zahtevanih spretnostih in usposabljanju; o razpoložljivem svetovanju in programih usposabljanja ter o nadomestilih in spodbudah; (2) prijavni postopek.

–Poklicno svetovanje: Ta ukrep vključuje izdelavo profila sodelujočih delavcev in oblikovanje prilagojene poti za ponovno vključitev na trg dela; delavnice o podjetništvu in tehnike iskanja zaposlitve; ter svetovanje in spremljanje prilagojene pomoči v celotnem obdobju izvajanja. Udeleženci lahko izkoristijo mentorstvo tudi po njihovi ponovni vključitvi na trg dela.

–Posredovanje zaposlitve: Ta ukrep bo vključeval intenzivno in proaktivno iskanje lokalnih in regionalnih zaposlitvenih možnosti s strani usmerjevalcev, odgovornih za posredovanje zaposlitve, in poznejše usklajevanje ponudbe delovnih mest in povpraševanja po njih. Namen tega ukrepa je dopolnjevanje individualnega iskanja zaposlitve upravičencev.

–Usposabljanje: Ukrepi usposabljanja bodo zajemali različne tečaje usposabljanja, razdeljene na poklicno usposabljanje in usposabljanje na področju prečnih znanj in spretnosti. Poklicno usposabljanje bo osredotočeno na spričevala o strokovni usposobljenosti, kot je na primer spričevalo o strokovni usposobljenosti v potniškem prevozu, in na sektorje ali področja, v katerih obstajajo ali bodo nastale možnosti (varnost hrane, HACCP idr.), kuhanje, standardi na področju preprečevanja poklicnih tveganj in kontrole kakovosti ter okoljski standardi (ISO 9001, ISO 14000, EFQM idr.), projekti HVAC, vzdrževanje industrijske opreme itd. Ponudba usposabljanja o prečnih znanjih in spretnostih bo vključevala usposabljanje o različnih spretnostih, ki bodo prispevale k boljši delovni storilnosti, kot so IKT, znanje tujih jezikov, upravljanje podjetij idr.